Yekker uqcic iceggeε-as-d i weltma-s ad tessewǧed iman-is ad tt-yaγ ccix n taddart.Akken tesla yambabat-sen s wayen yellan, tenna-as ad teddu yid-s Σica. Thegga-asent aεwin; yelli-s tefka-as yal lεez, terna-as ayeddid n waman, ma yella d tarbibt-is, tefka-as taḥbult n uγrum ugar lemleḥ smid, d sin n yiniγman-nni ixerbucen i tuγ tannumi tettak-asen-ten nettat d gma-s. Tameṭṭut tamcumt tenna-as i yelli-s: «Mi tewwḍemt ad testaεfumt, ddmemt ad teççemt, ḥader anida i as-tettakeḍ aman ad tsew alamma tekkes-am-d tiṭ-is, ilaq d kem ara yaγ ccix!.»